Document ID: 32001L0039

Komission direktiivi 2001/39/EY,
annettu 23 päivänä toukokuuta 2001,
viljojen torjunta-ainejäämien enimmäismääristä annetun neuvoston direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun neuvoston direktiivin 86/363/ETY ja torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun neuvoston direktiivin 90/642/ETY liitteiden muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY(1), sellaisena kuin se on viimeksi muutettuna komission direktiivillä 2000/82/EY(2), ja erityisesti sen 10 artiklan,
ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY(3), sellaisena kuin se on viimeksi muutettuna direktiivillä 2000/82/EY, ja erityisesti sen 10 artiklan,
ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY(4), sellaisena kuin se on viimeksi muutettuna direktiivillä 2000/82/EY, ja erityisesti sen 7 artiklan,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(5), sellaisena kuin se on viimeksi muutettuna komission direktiivillä 2001/21/EY(6), ja erityisesti sen 4 artiklan 1 kohdan f alakohdan,
sekä katsoo seuraavaa:
(1) Uudet tehoaineet atsimsulfuroni ja proheksadionikalsium sisällytettiin direktiivin 91/414/ETY liitteeseen I komission direktiiveillä 1999/80/EY(7) ja 2000/50/EY(8) käytettäviksi rikkakasvien torjunta-aineena ennen kasvun alkamista riisinviljelyn yhteydessä ja kasvunsääteenä.
(2) Aineet sisällytettiin direktiivin 91/414/ETY liitteeseen I ehdotettuja käyttötarkoituksia koskevien, toimitettujen tietojen arvioinnin perusteella.
(3) Ennen aineiden sisällyttämistä direktiivin 91/414/ETY liitteeseen I niiden käyttö on ollut eräissä jäsenvaltioissa väliaikaisesti sallittu direktiivin 8 artiklan 1 kohdan mukaisesti. Sen jälkeen kun aineet sisällytettiin liitteeseen I, kyseiset jäsenvaltiot sallivat monien näitä aineita sisältävien kasvinsuojeluaineiden käytön direktiivin 4 artiklan mukaisesti ja vahvistivat jäämien väliaikaiset enimmäismäärät 4 artiklan 1 kohdan f alakohdan mukaisesti. Kyseiset enimmäismäärät ja niiden perusteet on annettu direktiivin mukaisesti tiedoksi komissiolle. Nämä tiedot ja muista lähteistä saadut tiedot on käyty läpi, ja ne riittävät tiettyjen jäämien enimmäismäärien vahvistamiseen. Silloin kun lopullista tai väliaikaista jäämien enimmäismäärää ei ole vahvistettu yhteisön tasolla, jäsenvaltion on vahvistettava väliaikainen kansallinen jäämien enimmäismäärä direktiivin 4 artiklan 1 kohdan f alakohdan mukaisesti ennen käytön sallimista. Direktiivin 86/363/ETY 5 artiklan mukaisesti tätä sääntöä sovelletaan myös eläintuotteita koskeviin väliaikaisiin jäämien enimmäismääriin, jos tehoainejäämiä sisältäviä tuotteita voidaan olettaa käytettävän rehuna.
(4) Kun atsimsulfuroni ja proheksadionikalsium sisällytettiin direktiivin 91/414/ETY liitteeseen I, niitä koskevat tekniset ja tieteelliset arvioinnit oli saatettu loppuun atsimsulfuronia ja proheksadionikalsiumia koskevina komission tarkastelukertomuksina vastaavasti 2 päivänä heinäkuuta 1999 ja 16 päivänä kesäkuuta 2000. Näissä tarkastelukertomuksissa atsimsulfuronin hyväksyttävä päiväsaanti (ADI-arvo) asetettiin 0,1 milligrammaan kilogrammassa painokiloa kohti päivässä ja proheksadionikalsiumin hyväksyttävä päiväsaanti 0,2 milligrammaan kilogrammassa painokiloa kohti päivässä. Atsimsulfuronilla ja proheksadionikalsiumilla käsiteltyjen elintarvikkeiden kuluttajien elinikäistä altistumista on arvioitu ja mitattu yhteisössä käytettävien menettelyiden ja perusteiden mukaisesti ottaen huomioon Maailman terveysjärjestön julkaisemat ohjeet(9), ja kasveja käsittelevän tiedekomitean lausunto(10) näistä menetelmistä. Laskelmien mukan tässä direktiivissä vahvistetut jäämien enimmäismäärät eivät ylitä hyväksyttävää päivittäistä saantia.
(5) Akuutteja myrkytysvaikutuksia, jotka edellyttäisivät akuutin altistumisen viiteannoksen asettamista, ei havaittu atsimsulfuronin ja proheksadionikalsiumin sisällyttämistä direktiivin 91/414/ETY liitteeseen I edeltäneen arvioinnin ja käsittelyn yhteydessä.
(6) On aiheellista asettaa jäämien väliaikaiseksi enimmäismääräksi analyysiherkkyyden alaraja direktiivien 86/362/ETY, 86/363/ETY ja 90/642/ETY soveltamisalaan kuuluville tuotteille, joita ei ole sallittu, jotta taattaisiin kuluttajien riittävä suoja kyseisissä tuotteissa tai niiden pinnalla oleville jäämille altistumista vastaan. Tällainen yhteisön tasolla vahvistettava jäämien väliaikainen enimmäismäärä ei estä jäsenvaltioita vahvistamasta atsimsulfuronille ja proheksadionikalsiumille väliaikaista jäämien enimmäismäärää direktiivin 91/414/ETY 4 artiklan 1 kohdan f alakohdan ja sen liitteen VI mukaisesti. Neljää vuotta on pidettävä riittävänä ajanjaksona, jonka kuluessa atsimsulfuronin ja proheksadionikalsiumin tulevat käyttötarkoitukset suurimmalta osaltaan vahvistetaan. Tämän ajanjakson jälkeen jäämien väliaikaisten enimmäismäärien pitäisi muuttua lopullisiksi.
(7) Tässä direktiivissä säädetyt toimenpiteet on annettu tiedoksi Maailman kauppajärjestölle, jonka huomautukset on otettu huomioon. Komissio tutkii mahdollisuutta vahvistaa jäämien enimmäismäärät tuontia varten tietyille torjunta-aine/viljelykasvi-yhdistelmille sille toimitettujen hyväksyttävien tietojen pohjalta.
(8) Kasveja käsittelevän tiedekomitean lausunnot ja erityisesti kuluttajien suojelua torjunta-aineilla käsiteltyjen elintarvikkeiden osalta koskevat neuvot ja suositukset on otettu huomioon.
(9) Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Lisätään direktiivin 86/362/ETY liitteessä II olevaan A osaan seuraavat rivit:
TAULUKON PAIKKA
2 artikla
Lisätään direktiivin 86/363/ETY liitteessä II olevaan B osaan seuraava rivi:
TAULUKON PAIKKA
3 artikla
Lisätään direktiivin 90/642/ETY liitteeseen II tämän direktiivin liitteessä olevat atsimsulfuronia ja proheksadionia (proheksadioni ja sen proheksadionina ilmoitetut suolat) koskevat sarakkeet.
4 artikla
Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään 31 päivänä joulukuuta 2001. Niiden on ilmoitettava tästä komissiolle viipymättä.
Jäsenvaltioiden on sovellettava näitä säännöksiä 1 päivästä tammikuuta 2002.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
5 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
6 artikla
Tämä direktiivi on osoitettu kaikille jäsenvaltioille.
Tehty Brysselissä 23 päivänä toukokuuta 2001.

Labels: 17
20